PMIndiaData/PMIndiaSum huggingface dataset:
প্রধানমন্ত্রীনা মলেমগী তুরিজম নুমিৎ অসিদা মীয়ামদা ইনক্রেদিবল ইন্দিয়াগী ফজবা অদু থিদোক্নবা খঙহনখ্রে

প্রধানমন্ত্রী শ্রী নরেন্দ্র মোদীনা মালেম পুম্নমক্তগী মীওইশিং লাক্ননবা অমসুং ভারতকী ফজবা অসিবু থিদোক্নবা পাউজেনখ্রে। মহাক্না লৈবাক অসিগী নহারোলশিংদা লৈবাক শিনবা থুংনা চৎনবা অমসুং মসিগী মখল-মখা কয়া অসিবু ফোংদোক্নবসু খঙহনখি। প্রধানমন্ত্রীনা হায়খি, “মালেমগী তুরিজম নুমিৎ অসিদা, ঐনা মালেম পুম্নমক্কী মীওইশিংদা মফম অসিদা লাকপীনবা লোইননা ইনক্রেদিবল ওফ ইন্দিয়াগী ফজবা থিদোক্নবা অমসুং ঐখোয়গী মীয়ামগী অতিথী সেবা অদু লৌবীরনবা পাউজেঞ্জরি। ঐনা মরু ওইনা ঐগী নহা ওইরিবা মরূপশিংদা ভারত শিন-থুংনা কোইনবা অমসুং ঐখোয়গী লৈবাক অসিগী মখল-মখা অদুবু হকথেংননা য়েংবীনবা হায়জরি।” প্রধানমন্ত্রীনা হৌখিবা নোংমাইজিং নুমিত্তা তুরিজম অমসুং মসিগী কান্নবগী মরমদা ঙাংখিবা মন কী বাতকী ৩৬শুবা তাংকক্কী শরুক অমসু শিয়ার তৌখিঃ https://soundcloud.com/narendramodi/unity-in-diversity-is-indias-speciality
পি.এম.না বালয়োগী ওদিতোরিয়মদা পাঙথোকপা উপ রাস্ত্রপতি, শ্রী এম. বেঙ্কৈয়া নাইদুগী বিদাই পীবগী থৌরমদা শরুক য়াখ্রে

প্রধান মন্ত্রী শ্রী নরেন্দ্র মোদীনা ঙসি নই দিল্লীগী জি.এম.সি. বালয়োগী ওদিতোরিয়মদা উপ রাস্ত্রপতি শ্রী এম. বেঙ্কৈয়া নাইদুগী বিদাই পীবগী থৌরমদা শরুক য়াখ্রে। থৌরম অসিদা ৱা ঙাংলদুনা প্রধান মন্ত্রীনা শ্রী বেঙ্কৈয়া নাইদুনা মতম চুপ্পদা খিং-খিং লৌনা অমসুং থবক-থৌরমদা শরুক য়াবগী মগুন অদুগী মতাংদা পল্লদুনা গুন অসিনা মহাকপু মতম চুপ্পদা পব্লিক লাইফকী থবক-থৌরমশিংগা লোয়ননা কন্নেক্ত তৌদুনা থমগনি হায়না ফোঙদোকখি। শ্রী মোদীনা শ্রী বেঙ্কৈয়া নাইদুগা পুন্না মতম শাংনা থবক তৌমিন্নরকখিবা অদু নীংশিংখি অমসুং বজপায়ীগী সরকারগী মতমদা মন্ত্রী ওইনা পোর্তফোলিও খন্নবা হায়বদা মহাক্না রুরেল দিবেলপমেন্ত ওইনা খনখিবা অদু নীংশিংখি। পোর্তফোলিও অসি চাউখৎহন্নবা হোৎনবদা মহাক্না শীংথানীংঙাই ওইনা শরুক তমখি। প্রধান মন্ত্রীনা হায়খি মদুদি শ্রী নাইদুনা পোর্তফোলিও – রুরেল দিবেলপমেন্ত লোয়ননা অর্বান দিবেলপমেন্ত অনিমক পাইখি। প্রধান মন্ত্রীনা উপ রাস্ত্রপতি অসি রাজ্য সভাগী চিয়রমেন অমসুং উপ রাস্ত্রপতিগী ফম পাইখিবা রাজ্য সভাগী অহানবা মেম্বর ওইদুনা অখন্নবা অমা ওইখি। মসিগা লোয়ননা পার্লিয়ামেন্তরী এফিয়র্স মন্ত্রী ওইরকপগী এক্সপরিয়েন্স অদুনা মহাকপু সভা অসি নীংথিনা অমসুং লায়না চল্লাইখি হায়না প্রধান মন্ত্রীনা ফোঙদোকখি। প্রধান মন্ত্রীনা শ্রী নাইদুনা সভা, মেম্বরশিং অমসুং কম্মিতিশিংগী মতিক-ময়াইশিংবু শক্তি পীনবা অমসুং হেনগৎহন্নবা হোৎনখি হায়না থাগৎখি। প্রধান মন্ত্রীনা হায়খি মদুদি মহাক্না পার্লিয়ামেন্তয়ন পুম্নমক্তা থমখিবা থাজবশিং অদু থুংহন্নবা ঐখোয়না মতম চুপ্পদা হোৎনবা হায়বা অসি মরু ওই। শ্রী নাইদুগী মতম নীংথিনা শীজিন্নবগী মতৌবু থাগৎলদুনা প্রধান মন্ত্রীনা কোরোনাগী অথিংবশিং লৈরিঙৈ মনুংদা উপ রাস্ত্রপতিনা ‘এলি-য়াত্রা’শিং তৌখিবা অদুবু নীংশিংখি, হায়বদি মহাক্কী শাংলবা পব্লিক লাইফতা থেংনখিবা মীওইশিংগা ফোন্দা পাউ ফাউন্দুনা, অৱাবা মতমশিং অদুদা মখোয়বু থেমজিনবীখি অমসুং পুক্নিং থৌগৎখি। মসিগা মান্নবা মওংদা মহাক্না লাইচৎ মনুংদা এম.পি.শিংগা পাউ ফাওনখি। প্রধান মন্ত্রীনা বিহারদা চৎখিবা খোঙচৎ অমদা শ্রী নাইদুনা মহাক্কী হেলিকোপ্তর অদু ফোর্স লেন্দিং তৌখি অমসুং মহাক্না লৌমী অমবু মতেং পাংখিবা অদু নীংশিংখি। প্রধান মন্ত্রীনা হায়খি মদুদি শ্রী নাইদুনা ঙসি ফাওবা লৌমী অদুগা অমসুং মহাক্কী ইমুং-মনুংগা পাউ ফাওনরি। প্রধান মন্ত্রীনা মহাক্না পব্লিক লাইফতা চপ মান্নবা কত্থোকপা অমসুং লৌশিং অসিনা তুংদা লাক্কদবা মতমশিংদা মহাক্না মীয়ামবু মখা তাবা লমজিংখিগনি হায়না থাজবা ফোঙদোকখি। শ্রী নাইদুনা মমা লোলবু লুন্না খঞ্জবা অদুগী মতাংদা প্রধান মন্ত্রীনা আর্তিফিসিএল ইন্তেলিজেন্স অমসুং অতোপ্পা অনৌবা তেক্নোলোজীশিংগী শক্তি শীজিন্নদুনা মীয়ামগীদমক সর্ভিস অমসুং প্রদক্তশিং দিবেলপ তৌনবা পুথোকখিবা ভাসিনী – নেস্নেল পব্লিক দিজিতেল প্লেৎফোর্ম ফোর লেংগ্বেজেসকী মতাংদা পনখি। মহাক্না সভা অনিমক্কী মেম্বরশিংদা মসি য়েংনবা হায়খি। মহাক্না রাজ্য সভাগী স্পীকর অমসুং দিপুতী চিয়রমেন্দা মমা লোলদা দিবেৎ তৌনবদা শীজিন্নবা অফবা অনৌবা ৱাহৈশিং খোমজিন্নবা অমসুং লৈবাক অসিগী লোলশিংগী মগুন হাপনবা মখোয়বু হাপচিনহনখি। অফবা ৱাহৈশিংগী কল্লেক্সন অমা ফোঙবগী চহিগী ওইনা ত্রেদিসন অমা হৌদোক্তুনা বেঙ্কৈয়াজীগী মমা লোল নুংশিংবগী লেগেসী অদু মাংদা পুখৎনবা মহাক্না ফোঙদোকখি।
মন্ত্রীমন্দলনা ভারত অমসুং জোর্দানগী মরক্তা রোক ফোসফেৎ & এম ও পিগী মাইনিং অমসুং বেনিফিকেসন অমসুং ফোসফোরিক এসিদ/দি এ পি/এন পি কে ফর্তিলাইজরশিংগীদমক জোর্দান্দা প্রদক্সন ফেসিলিতীগী এম ও য়ুদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং জোর্দানগী মরক্তা রোক ফোসফেৎ & এম ও পিগী মাইনিং অমসুং বেনিফিকেসন অমসুং ফোসফোরিক এসিদ/দি এ পি/এন পি কে ফর্তিলাইজরশিংগীদমক জোর্দান্দা প্রদক্সন ফেসিলিতীগী মেমোরেন্দম ওফ অন্দর্সতেন্দিং (এম ও য়ু) অদু অয়াবা পীখ্রে । এম ও য়ু অসিনা চুনবা মমলদা মথৌ তারিবা লৈবাক অদুদা রো মেতরিয়েল অমসুং শেম্বা শাবা লোইরবা পি&কে ফর্তিলাইজরশিং পুকচেল শেংনা ফংহল্লগনি ।
নুপীগী ৱার্ল্ড বোক্সিং চেম্পিয়নশিপতা মেরি কোমনা সনাগী মেদল ফংলকপদা প্রধান মন্ত্রীনা থাগৎলি

নুপীগী ৱার্ল্ড বোক্সিং চেম্পিয়নশিপতা মেরি কোমনা সনাগী মেদল অমা ফংলকপদা প্রধান মন্ত্রী নরেন্দ্র মোদীনা থাগৎলি । “ভারতকী শানবগী চাওথোকচনিংঙাই ওইরবা মিকুপ অমনি । নুপীগী ৱার্ল্ড বোক্সিং চেম্পিয়নশিপতা সনাগী মেদল ফংলকপগী মেরি কোম থাগৎলি । মহাক্না শানরিবা মশান্না অসিদা থৱায় য়াওবা অমসুং মালেমগী ফম্বাক্তা হৈথোই–শিংথোইবা অসি পুক্নিং থৌগৎনিংঙাইনি । মহাক্না মাইপাকপ অসি অখন্নবা অমনি” হায়না প্রধান মন্ত্রীনা ফোঙদোকখি ।
আই.এন.এ.গী বেতরেন অঞ্জলাই পোন্নুসামীনা লৈখিদবদা পি.এম.না অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা মশক নাইরবা আই.এন.এ. বেতরেন ওইরিবা মলেসিয়াদগী অঞ্জলাই পোন্নুসামীনা লৈখিদবদা অৱাবা ফোঙদোকখ্রে। ত্বিত অমদা প্রধান মন্ত্রীনা হায়খ: “মশক নাইরবা আই.এন.এ. বেতরেন ওইরিবা মলেসিয়াদগী অঞ্জলাই পোন্নুসামীনা লৈখিদবদা নুংঙাইতবা ফাওই। মহাক্কী থৌনা অমসুং ভারতকী নীংতম ইহৌদা মহাক্না লৌরমখিবা থৌদাং অদুবু ঐখোয়না মতম চুপ্পদা নীংশিংদুনা লৈহৌরগনি। মহাক্কী ইমুং-মনুং অমসুং মরুপ-মপাংশিংগী অৱাবদা শরুক য়াজরি।”
মালেমগী তোইলেৎ নুমিত্তা প্রধানমন্ত্রীগী পাউজেল

মালেমগী তোইলেৎ নুমিত্তা প্রধানমন্ত্রী শ্রী নরেন্দ্র মোদীনা পীখিবা পাউজেল মখাদা পীজরিঃ “মালেমগী তোইলেৎ নুমিৎ অসিদা ঐখোয়গী লৈবাক অপুম্বদা লুবা-নানবগী খুদোংচাবশিং হেনগৎহন্নবা থমখিবা ঐখোয়গী ৱাফম অদু অমুক্কা হন্না চেৎশিনহঞ্জরি। ভারতকী তোঙান তোঙানবা শরুকশিংদা তোইলেৎ হেন্না শাননবগী মাইকৈদা থবক তৌরিবা লনাই অমসুং সংস্থান পুম্নমকপু ঐনা থাগৎপা ফোংদোকচরি। মখোয়গী মমল নাইদ্রবা থৌদাং অসিনা স্বচ্ছ ভারত অভিয়ানগী খোংজং অসিদা ইনোৎ পীরি।”
মন্ত্রীমন্দলনা গার্মেন্তশিং অমসুং মেদ-অপশিংগী এক্সপোর্ত্তা রিবেতকী এক্সতেন্সন অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ২০২০গী এপ্রিল ১দগী রিবেত ওফ স্তেত এন্দ সেন্ত্রেল তেক্সেস এন্দ লেবিজ (আর.ও.এস.সি.তি.এল.)গী মতম রিমিসিয়ন ওফ দ্যুতিজ এন্দ তেক্সেস ওন এক্সপোর্তেদ প্রদক্স (আর.ও.দি.তি.ই.পি.)গা লোয়ননা মর্জ তৌরিবা স্কিমগী মথম ফাওবা মথা চত্থবদা অয়াবা পীখ্রে। এপরেল অমসুং মেদ-অপশিংগীদমক আর.ও.এস.সি.তি.এল. স্কিম অসি ২০২০গী এপ্রিল ১দগী স্কিম গাইদলাইনশিং অমসুং আর.ও.এস.সি.তি.এল. অসি আর.ও.দি.তি.ই.পি.গা মর্জ তৌরিবা অদুগুম্লবা মতম অদু ফাওবা তেক্সতাইল মন্ত্রালয়না নোতিফাইদ তৌরিবা রেৎশিংদা অহোংবা অমত্তা লৈতনা মখা চত্থগনি। ২০২০গী মার্চ ৩১গী মতুংদা আর.ও.এস.সি.তি.এল. মখা চত্থবনা তেক্সতাইল সেক্তরদা তেক্স/লেবি পুম্নমক কোমথোকহন্দুনা কম্পিতিতিব ওইহনবা য়াই মদু হৌজিকমক্কী ওইনা অতোপ্পা মেকানিজম অমা হেক্তগী মখাদা রিবেত তৌদ্রি।
ঙসিগী মন্ত্রী মন্দলগী ৱারেপ অসিনা ভারতকী ভেক্সিনেসন কবরেজ হেনগৎহল্লগনি অমসুং মশা-মউ ফাবা লৈবাক অমা ওইহল্লগনি: পি.এম.

প্রধান মন্ত্রী, শ্রী নরেন্দ্র মোদীনা জুলাই ১৫, ২০২২দগী মথংগী নুমিৎ ৭৫ ফাওবা সরকারগী ভেক্সিনেসন সেন্তরশিংদা চহি ১৮গী মথক্কী প্রজা পুম্নমক্তা লেম্না কোবিদ-১৯ প্রিকোসন দোজ কাপ্নবগী ৱারেপ অসিনা ভারতকী ভেক্সিনেসন কবরেজ হেনগৎহল্লগনি অমসুং মশা-মউ ফবা লৈবাক ওইহল্লগনি হায়না থাজবা ফোঙদোকখ্রে। ৱারেপ অসি #AzadiKaAmritMahotsav পালন তৌবগী শরুক ওইনা ঙসিগী মন্ত্রী-মন্দলগী মীফমদা লৌখিবনি। প্রধান মন্ত্রীনা কেন্দ্রগী হকশেল মন্ত্রী দা. মনসুখ মন্দাবিয়ানা তৌখিবা ত্বিত অমদা পাউখুম পীরদুনা ত্বিত তৌখি: “ভেক্সিনেসন অসি কোবিদ-১৯ লান্থেংনবগী কান্নরবা পাম্বৈ অমনি। ঙসিগী মন্ত্রী মন্দলগী ৱারেপ অসিনা ভারতকী ভেক্সিনেসন কবরেজ হেনগৎহল্লগনি অমসুং মশা-মউ ফাবা লৈবাক অমা ওইহল্লগনি।”
মন্ত্রীমন্দলনা রাজ্যসভাদগী হন্দোক্লবা মতুংদা, ইন্তর্নেস্নেল ফাইনান্সিয়েল সর্বিসেস সেন্তর্স ওথোরিতী বিল, ২০১৯ লোকসভাদা পুথোকপদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ঙসি ফেব্রুৱারী ১২, ২০১৯দা রাজ্যসভাদা পুথোকখিবা অমসুং রাজ্যসভাদা কুইনা পন্দুনা লৈরুরবা ইন্তর্নেস্নেল ফাইনান্সিয়েল সর্বিসেস সেন্তর্স ওথোরিতী বিল, ২০১৯বু রাজ্যসভাদগী লৌথোকপা অমসুং লোকসভাগী চৎথরিবা মীফম অসিদা ইন্তর্নেস্নেল ফাইনান্সিয়েল সর্বিসেস সেন্তর্স ওথোরিতী বিল, ২০১৯ অসি পুথোক্নবগী অয়াবা পীখ্রে। কান্নবাঃ হৌজিক্কী ওইনা আই.এফ.এস.সি.গী বেঙ্কিং, কেপিতেল মার্কেৎশিং অমসুং ইন্সুরেন্স সেক্তরশিং অসি আর.বি.আই., সেবি অমসুং আই.আর.দি.এ.আই.গুম্বা রেগুলেতরশিংনা চলাইরি। আই.এফ.এস.সি.দা ললোন-ইতিক তৌবগী খোংজেল য়াংবা মতৌ অসিনা মরম ওইদুনা রিগেুলেতরশিংগী মরক্তা য়াম্না কনবা মওংদা কোওর্দিনেসন পীনবগী মথৌ তাই। আই.এফ.এস.সি.দা ফাইনান্সিয়েল এক্তিবিতীশিং লাকশিল্লিবা লৈরিবা রেগুলেতরশিংদা ক্লারিফিকেসনশিং লোইননা শেমদোক-শেমজিন তৌবগী মথৌসু তারি। আই.এফ.এস.সি.দা ফাইনান্সিয়েল সর্বিসশিং অমসুং পোৎথোকশিং হেনগৎহন্নবগীদমক কেন্দ্রদা য়ুম্ফম ওইবা কৎথোক্লবা রেগুলেতরী ইন্তর্ভেন্সনশিং মথৌ তাই। মরম অসিনা ফাইনান্সিয়েল মার্কেতকী শরুক য়াবশিংগীদমক্তা মালেমগী থাক্তা রেগুলেতরী ফংহনবা ঙমননবা ভারত্তা আই.এফ.এস.সি.গীদমক্তা য়ুনিফাইদ ফাইনান্সিয়েল রেগুলেতরী শেমগৎপগী মথৌ তাবা ফাওনরক্লি। মসিদা নত্ত্না ললোন ইতিক তৌবা লাইথোকহনবগী মিৎয়েংদসু মসি মথৌ তারি। য়ুনিফাইদ ওথোরিতীদগী য়াম্না মরু ওইরিবা মালেমগী খ্বাইদগী ফবা প্রাক্তিসশিংগী মতুং ইন্না ভারত্তা আই.এফ.এস.সি. চাউখৎহনবদা শাফু পীবা ঙমগনি। য়ুম্ফমঃ কেন্দ্রগী মন্ত্রীমন্দলনা ফেব্রুৱারী ৬, ২০১৯দা ফমখিবা মসিগী মীফমদা ইন্তর্নেস্নেল ফাইনান্সিয়েল সর্বিসেস সেন্তর্স ওথোরিতী বিল, ২০১৯ অসি পুথোক্তুনা ফাইনান্সিয়েল সর্বিস পুম্নমক্কা রেগুলেসনগীদমক্তা য়ুনিফাইদ ওথোরিতী অমা লিংখৎনবা পুখৎলকপা ৱাফমদা অয়াবা পীখিবনি। মসিগী মতুংদা, মতম অদুগী শেল-থুমগী রাজ্য মন্ত্রীনা ফেব্রুৱারী ১২, ২০১৯দা রাজ্যসভাদা ইন্তর্নেস্নেল ফাইনান্সিয়েল সর্বিসেস সেন্তর্স ওথোরিতী বিল, ২০১৯ অসি পুখৎখি। লোকসভাগী সেক্রেতরিয়েৎনা হৌজিক খঙহল্লি মদুদি মসি সংবিধানগী আর্তিকল ১১৭ (১)গী মখাদা লৈবা ফাইনান্সিয়েল বিল অমনি অমসুং মসি সংবিধানগী আর্তিকল ১১৭ (১) অমসুং ২৭৪ (১)গী মখাদা রাস্ত্রপতিগী রিকোমেন্দেসনগা লোইননা লোকসভাদা পুথোক্কদবনি।
প্রধানমন্ত্রীনা দ্বারকাধীস লাইশংদা লাই খুরুমখ্রে; দ্বারকাদা মীয়ামগী মীফমদা ৱা ঙাংখ্রে

প্রধানমন্ত্রী শ্রী নরেন্দ্র মোদীনা ঙসি মহাক্কী নুমীৎ নিনিগী গুজরাত খোংচৎ দ্বারকাধীস লাইশংদা লাই খুরুমদুনা হৌদোকখ্রে । প্রধানমন্ত্রীনা দ্বারকাদা, ওখা অমসুং বৈত দ্বারকাগী মরক্তা থোং অমগী; অমসুং অতোপ্পা রোদ দিবলপমেন্ত প্রোজেক্তশিংগী উরেপ উয়ুং তমখি । ঙসি দ্বারকাদা অনৌবা ইনর্জী অমা অমসুং থৱায় য়াওবা অদু মহাক্না উবা ফংই হায়না প্রধানমন্ত্রীনা হায়খি । ঙসি উরেপ উয়ুং তমখ্রিবা থোং অদু ঐখোয়গী অরিবা হেরিতেজশিংগা অমুক হন্না শম্নহন্নবা উপায় অমনি হায়না মহাক্না হায়খি । মসিনা তুরিজম হেঙ্গৎহল্লগনি, মদুনা থবক ফংহল্লগনি, দিবলপমেন্ত অসি তুরিজম প্রমোত তৌনবা কী ওইগনি হায়না মহাক্না মখা তাখি । চহি খরগী মমাংদা ইনফ্রাস্ত্রকচর ৱাৎপনা মরম ওইদুনামতৌ করম্না বৈত দ্বারকাগী মীয়ামগীদমক অৱাবা অমসুং খুদোংচাদবা ওইহনখিবগে হায়বদু প্রধানমন্ত্রীনা নৌহৌনা নিংশিংখি । প্রধানমন্ত্রীনা হায়খি মদুদি তুরিজম সেক্তরগী দিবলপমেন্ত অদু তোখাই তাবা য়ারোই । মহাক্না হায়খি মদুদি করিগুম্বা ঐখোয়না গীরদা অহেনবা তুরিস্ত পুরকপা পাম্লগদি, ঐখোয়না দ্বারকাগুম্বা অতোপ্পা অনকপা মফমশিংদা লমকোয়বশিংগী পুক্নিং চিংশিনবা তাই । ইনফ্রাস্ত্রকচর বিলদ তৌবনা ইকোনোমিক এক্তিবিতী হেঙ্গৎহনগনি অমসুং দিবলপমেন্তকী এতমোসফিয়ারদা তিল্লগনি হায়না প্রধানমন্ত্রীনা হায়খি । ঐখোয়না হিথাংফমশিং অমসুং পোর্ত-লেদ দিবলপমেন্তকী চাওখৎপা অদু পাম্মী; ব্লু ইকোনোমীনা ভারতপু মখা তানা চাওখৎহনবদা মতেং ওইগনি হায়না মহাক্না মখা তাখি । প্রধানমন্ত্রীনা হায়খি মদুদি ভারত সরকার অসিনা ঙামীশিংগী এমপৱারমেন্তকী মায়কৈদা খোংথাং লৌখৎলি । কন্দলা হিথাংফম অসি মমাংদা ওইখিদ্রিবা মওংদা চাওখৎলে মরমদি হিথাংফম অসি ফগৎহন্নবা রিসোর্সশিং ফংহল্লে হায়না মহাক্না হায়খি । অলাংদা অনৌবা পুন্সি মহিং অমা পিরে অমসুং মফম অদুদা থবক তৌরিবা লেবরশিংগী য়াইফনবা খোংথাং পায়খৎলে হায়না মহাক্না হায়খি । প্রধানমন্ত্রীনা হায়খি মদুদি সরকার অসিনা মেরিন সেক্যুরিতী এপরেতস মোর্দনাইজ তৌরি । মসিগীদমক দ্বারকাগী দেবভুমীদা ইন্সতিট্যুত অমা শেমগৎলগনি হায়না মহাক্না মখা তাখি । ঙরাং জিতিএস কাউন্সিলগী মীফম অদুদা মত অমতা ওইনা লৌখিবা ৱারেপশিং অদুদা ৱা ঙংলদুনা প্রধানমন্ত্রীনা হায়খি মদুদি সরকারদা থাজবা থমলবা মতম অদুদা অমসুং খ্বাইদগী ফবা ইন্তেনসনগা লোইননা পোলিসীশিং শেমলকপা মতম অদুদা, প্রজাশিংনা জাতিগী অফবা ইন্তরেস্তকীদমক ঐখোয়বু সপোর্ত তৌরকপা মহৌশানি । প্রজাগী অপাম্বা নিং থুংহনবা অমসুং লাইরবা থেংনবদা সরকারনা মতেং পাংবা পাম্মী হায়না প্রধানমন্ত্রীনা কন্না পনখি । প্রধানমন্ত্রীনা হায়খি মদুদি মালেমগী পুক্নিং অসি ভারত্তা চিংশিল্লকলি, অমসুং মীয়াম্না মফম অসিদা ইনভেস্ত তৌনবা লাক্লি । প্রধানমন্ত্রীনা মখা তাখি “ভারতকী চাওখৎ থৌরমদা গুজরাতনা এক্তিব ওইনা শরুক য়ারিবা অদু ঐহাক্না উবা ফংলে অমসুং গুজরাত সরকারবু থাগৎপা ফোংদোক্লি ।”
নোর্ৱেগী প্রধান মন্ত্রীগা লোয়ননা পাঙথোকখিবা প্রধান মন্ত্রীগী মীফম

প্রধান মন্ত্রী শ্রী নরেন্দ্র মোদীনা ২শুবা ইন্দিয়া নোর্দিক সম্মিৎকী মনুংদা কোপেনহেগন্দা নোর্ৱেগী প্রধান মন্ত্রী ঐচ.ই. মিস্তর জোনাস গহর স্তোরগা মীফম পাঙথোকখ্রে। মসি ওক্তোনর ২০২১দা প্রধান মন্ত্রী স্তোরনা ওফিস পাইখিবা মতুংদা লুচিংবা অনি অসিনা অহানবা ওইনা উনবনি। প্রধান মন্ত্রী অনিনা বাইলেতরেলগী মরীশিংদা হৌজিক চত্থরিবা থবক-থৌরমশিং য়েংশিনখি অমসুং তুংদা কোওপরেসন পীনবা য়াবা লমশিংগী মতাংদা খন্নখি। প্রধান মন্ত্রীনা নোর্ৱেগী স্কিলশিং অমসুং ভারতকী স্কোপ অসিনা মহৌশানা তেংবাংশিং পীনরি হায়না ফোঙদোকখি। লুচিংবা অনিনা ব্লু ইকনোমী, রিন্যুএবল ইনর্জী, গ্রীন হাইদ্রোজেন, সোলর অমসুং ৱিন্দ প্রোজেক্তশিং, গ্রীন শিপ্পিং, ফিশরিজ, ৱাতর মেনেজমেন্ত, রেনৱাতর হর্বেস্তিং, স্পেস কোওপরেসন, লোং-তর্ম ইনফ্রাস্ত্রকচর ইনভেস্তমেন্ত, হেল্থ অমসুং কলচর অসিগুম্বা হীরমশিংদা তেংবাং পীনবা হেনগৎহন্নবগী তৌবা ঙম্বা অদু খন্নখি। রিজনেল অমসুং গ্লোবেলগী চাউখৎ-থৌরাংশিংগী মতাংদা খন্ন-নৈনবশিং পাঙথোকখি। য়ু.এন.এস.সি.গী মেম্বরশিং ওইনা ভারত অমসুং নোর্ৱেনা নাকল অনিমক্কী ওইবা মালেমগী ইস্যুশিংদা য়ু.এন.দা অমনা অমদা মতেং পীনরি।
মার্চ ৮দা প্রধান মন্ত্রী রাজস্থানগী ঝুনঝুনুদা চৎকনি

নেস্নেল ন্যুত্রিসন মিসন হৌদোক্লগনি মার্চ ৮, ইন্তরনেস্নেল ৱুমেন্স দেদা প্রধান মন্ত্রী শ্রী নরেন্দ্র মোদী রাজস্থানগী ঝুনঝুনুদা চৎকনি। অঙাং নুপীমচাশিংবু কন্নবা অমসুং মহৈ তমহন্নবা সরকারগী অনৌবা খোংথাংশিং অদু পুক্নিং থৌগৎলদুনা প্রধান মন্ত্রীনা বেতী বচাও বেতী পঢ়াও প্রোগ্রামগী পান-ইন্দিয়া এক্সপান্সন হৌদোক্কনি, মদুনা লৈবাক অসিদা হৌজিক বি বি বি পি চৎথরিবা জিলা ১৬১দগী জিলা ৬৪০ য়ৌরগনি। প্রোগ্রাম অসিনা কান্নবা ফংলবা মমাশিং অমসুং অঙাং নুপীমচাশিংগা উন্নদুনা প্রধান মন্ত্রীনা ৱারি শান্নগনি। বেতী বচাও বেতী পঢ়াও প্রোগ্রামগী মখাদা খ্বাইদগী ফজনা মথৌ তৌরিবা জিলাশিং অদুদা মহাক্না সর্তিফিকেৎশিং য়েন্থোক্কনি। শিংথানিঙাই ওইরবা অতোপ্পা অনৌবা খোংথাংদা, প্রধান মন্ত্রীনা ঝুনঝুনুদগী লৈবাক শিনবা থুংনা নেস্নেল ন্যুত্রিসন মিসন, এন এন এম হৌদোক্লগনি। মহাক্না এন এন এম-আই সি দি এস কমন এপ্লিকেসন সোফতৱেয়ার হৌদোক্কনি। মিসন অসিনা অন্দর-ন্যুত্রিসন অমসুং লো বর্থ ৱেথ হন্থহন্নবা, অঙাং মচাশিং, নুপীশিং অমসুং মপুং ফারক্লবী নুপীমচাশিংগী মরক্তা এনেমিয়াগী চাং হন্থহন্নবা পান্দম থম্লি।
সুরত্তা থোকখিবা মৈ চাকপগী থৌদোক্তা প্রধান মন্ত্রীনা অৱাবা ফোংদোকখ্রে

সুরত্তা থোকখিবা মৈ চাকপগী থৌদোক্তা প্রধান মন্ত্রী শ্রী নরেন্দ্র মোদীনা অৱাবা ফোংদোকখ্রে। মহাক্না গুজরাত সরকার অমসুং লোকেল ওথোরিতীশিংদা অৱাবা তারবা মীওইশিংদা পীবা য়াবা তেংবাং পুম্নমক পীনবসু খঙহনখি। প্রধান মন্ত্রীনা হায়খি, “সুরত্তা থোকখিবা মৈ চাকপগী থৌদোক অদুদা থমোয় শোক্না অৱাবা ফোংদোকচরি। অৱাবা তারবা ইমুং-মনুংশিংগী অৱাবদা ঐহাক্না শরুক য়াজরি। অশোকপশিং য়াম্না থুনা ফবা ওইরসনু। গুজরাত সরকার অমসুং লোকেল ওথোরিতীশিংদা অৱাবা তারবা মীওইশিংদা পীবা য়াবা তেংবাং পুম্নমক পীনবা খঙহনখ্রে।”
প্রধান মন্ত্রীনা শ্রীমতী কমালা হরিসপু ওফিস পায়রকপদা নুংঙাইবা ফোংদোকখ্রে

প্রধান মন্ত্রী শ্রী নরেন্দ্র মোদীনা শ্রীমতী কমালা হরিসপু য়ুনাইতেৎ স্তেতস ওফ আমেরিকাগী ভাইস প্রসিদেন্ত ওইনা ওফিস পায়রকপদা নুংঙাইবা ফোংদোকখ্রে। ত্বীত অমদা, প্রধান মন্ত্রীনা হায়খি মদুদি, “@কমালা হরিসনা @ভি.পি. ওইনা ৱাশক লৌবা অসিদা নুংঙাইবা ফোংদোকচরি। মসি পুৱারী ওইহৌরগদবা থৌদোক অমনি। মহাক্কা উন্নদুনা ইন্দিয়া-য়ু.এস.এ.গী মরী মপাঙ্গল হেন্না কনখৎনবা ঙাইদুনা লৈরি। ইন্দিয়া-য়ু.এস.এ.গী মরী লৈনবা অসি ঐখোয়গী গ্রহ অসিগী কানবনি”।
পি.এম.না ওনাকে ওবাভ্ভাবু মহাক্কী মপোক নুমিৎতা ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা অথৌবী কান্নাদাগী নুপী লান্মী, ওনাকে ওবাভ্ভাবু মহাক্কী মপোক নুমিৎতা ইকাই খুম্নবা উৎখ্রে। শ্রী মোদীনা হায় মদুদি ওনাকে ওবাভ্ভানা ‘ঐখোয় পুম্ববু ঐখোয়গী নারী শক্তিগী শক্তম লৌদুনা পুক্নিং থৌগৎলি’। প্রধান মন্ত্রীনা ত্বীত তৌখি: “ঐহাক্না থৌনা ফরবা ওনাকে ওবাভ্ভাবু মহাক্কী মপোক নুমিৎকী অখন্নবা থৌরমদা খুরুমজরি। মহাক্না মহাক্কী মীয়াম্বু কন্নবা হোৎনবদা থৌনা লৈনা লান্থেংনখিববু কনা অমত্তনা কাওবা ঙম্লোই। ‘ঐখোয় পুম্ববু ঐখোয়গী নারী শক্তিগী শক্তম লৌদুনা পুক্নিং থৌগৎলি’। “ವೀರವನಿತೆ ಒನಕೆ ಓಬವ್ವ ಜಯಂತಿಯ ವಿಶೇಷ ಸಂದರ್ಭದಲ್ಲಿ ಅವರಿಗೆ ನಮನ ಸಲ್ಲಿಸುತ್ತೇನೆ. ತನ್ನ ಜನರು ಮತ್ತು ಸಂಸ್ಕೃತಿಯನ್ನು ರಕ್ಷಿಸಲು ಅವರು ತೋರಿದ ಧೈರ್ಯವನ್ನು ಎಂದಿಗೂ ಯಾರೊಬ್ಬರೂ ಮರೆಯಲು ಸಾಧ್ಯವಿಲ್ಲ. ಅವರು ನಮ್ಮ ನಾರಿ ಶಕ್ತಿಯ ಪ್ರತೀಕವಾಗಿ ನಮಗೆ ಸ್ಫೂರ್ತಿ ನೀಡುತ್ತಾರೆ.”
প্রধানমন্ত্রীনা রাষ্ট্রপতিবু মহাক্কী মপোক নুমীৎতা নুঙাইবা ফোংদোকখ্রে

প্রধানমন্ত্রী শ্রী নরেন্দ্র মোদীনা রাষ্ট্রপতি শ্রী রাম নাথ কোবিন্দগী মফমদা মহাক্কী ওইবা য়াইফ পাওজেল পিখ্রে । প্রধানমন্ত্রীনা হায়খি, “রাষ্ট্রপতিজীদা মপোক নুমীৎকী য়াইফ পাওজেল পিজরি । ঐখোয়গী লৈবাক অসিগীদমক মতম শাংনা, হকচাক ফনা কৎথোকপা অমগা লোয়ন্না থবক তৌবদা তাইবং মপু মহাক্না থৌজানবিবা ওইরসনু । মহাক্না ওফিস পায়বা হৌরকপদগী রাষ্ট্রপতিজীনা মহাক মশামকপু মহাক্কী অচম্বা অমসুং মীনুংশি চাওবা মওং অদুনা নুংশিহল্লে । ঐহাক্না মতম পুম্নমক্তা রাষ্ট্রপতিজীবু ভারত মচা কোতি ১২৫গী য়াইফনবগী মায়কৈদা পুক্নিং চংবা অদু উবা ফংই, মরুওইনা লাইরবা অসুং শোথরবশিগীদমক ।”
কোবিদ-১৯গী ওইরিবা ফিভম য়েংশিন্নবা অৱাংবা থাক্কী মীফম্না মরম ওইরগা পি.এম.না ৱেস্ত বেঙ্গল খোঙচৎ কেন্সেল তৌখ্রে

প্রধান মন্ত্রীনা হয়েং হৌজিক ওইরিবা কোবিদ-১৯গী ফিভম অসি য়েংশিন্নবা পাংথোক্কদৌরিবা অৱাংবা থাক্কী মীফমদা চেয়র লৌগদৌরি। শ্রী মোদীনা ত্বীত তৌখি “হয়েং, হৌজিক ওইরিবা কোবিদ-১৯গী ফিভম অসি য়েংশিন্নবা পাংথোক্কদৌরিবা অৱাংবা থাক্কী মীফমদা চেয়র লৌগদৌরি। মরম অদুনা, ঐহাক্না ৱেস্ত বেঙ্গল চৎলরোই”।
পরিক্ষাশিংগী মতাংদা মশা ইজবা শৈরেং পাথোকপগীদমক প্রধান মন্ত্রীনা কে.ভি ও.এন.জি.সি, দেরাদুনগী মহৈরোয় কুমারি দিয়া থাগৎখ্রে

পরিক্ষাশিংগী মতাংদা মহাক মশা ইজবা শৈরেং পাথোকপগীদমক প্রধান মন্ত্রী শ্রী নরেন্দ্র মোদীনা কে.ভি ও.এন.জি.সি, দেরাদুনগী মহৈরোয় কুমারি দিয়া থাগৎখ্রে। কেন্দ্রিয়া বিদ্যলয় সঙ্গথনগী ত্বিৎ অমগী পাউখুমদা, প্রধান মন্ত্রীনা হায়খি; “য়াম্না ফজৈ! পাখৎপা লৈতবা পরিক্ষাশিং খ্বাইদগী মাইপাকপা পরিক্ষাশিংনি। মসিগী ৱাফম অসি ঐখোয়না থা অসিগী ২৭তা #ParikshaPeCharcha2023 মনুংদা খর হেন্না কুপ্না খন্নগনি”।
লৈবাক অসিদা তাইম বাউন্দ অমসুং আউৎকমদা য়ুম্ফম ওইবা থবক তৌবগী মওং শেমগৎপদা সি.এ.জি.গী অচৌবা থৌদাং য়াওইঃ প্রধান মন্ত্রী

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ঙসি নই দিল্লীদা একাউন্তেন্ত জেনরেল অমসুং দিপুতী একাউন্তেন্ত জেনরেলশিংগী কনক্লেবতা ৱা ঙাংখ্রে। থৌরম অদুদা প্রধান মন্ত্রীনা হায়খি মদুদি লৈবাক অসিদা মতমগী মনুংদা অমদি ফলদা য়ুম্ফম ওইবা থবক্কী থৌওং অমা শেমগৎলক্লিবা অসিদা সি.এ.জি.গী চাউরবা থৌদাং য়াওরি। সি.এ.জি.না অমসুং মরু ওইনা সি.এ.জি.গী ফিল্দ ওফিসরশিংনা কন্না হোৎনদুনা তৌখিবা থবকশিং অদুনা মসি ওইথোকপা ঙমলিবনি। মহাক্না হায়খি মদুদি কৎথোক্লবা ওদিতরশিংগী মতেংনা সি.এ.জি.দা থাজবা অমসুং চেৎশিনবা থম্লিবনি। মহাক্না হায়খি মদুদি অরিবা ইন্সতিত্যুৎতা অহোংবা পুরকপা অসি মশানা অচৌবা শিংনবা অমা ওইজরবনি। প্রধান মন্ত্রীনা হায়খি মদুদি ঙসিগী মতম অসিদা শেমদোক–শেমজিন তৌবগী ৱা ঙাংবা অসি নুংঙাইবা ফাওই, অদুবু অশেংবা অহোংবা অদুদি থাক খুদিংমক্তা থমোই ফজনা শেংবা অমসুং কৎথোকপগা লোইননা অহোংবা পুরক্নবগীদমক শেম–শাগদবনি অমসুং লৈবাক অসিগী সরকার খুদিংমক্কা অমসুং ওর্গনাইজেসন খুদিংমক্কা লোইননা সি.এ.জি.সু মসিদা য়াওরি। মহাক্না হায়খি মদুদি সি.এ.জি.গী ওদিৎকী থৌওংদসু অহোংবা পুরক্লে। সি.এ.জি.গী থবক অদুগী শাফু লৈঙাক্তা হকথেংননা ফংগনি। সি.এ.জি.গী ওদিৎকী থৌওংদা মতম য়াম্না চংহল্লোইদবনি। সি.এ.জি. অসি সি.এ.জি. প্লসকী মাইকৈদা চংশিনগদবনি।
প্রধান মন্ত্রীনা ‘হুনর হাত’ য়েংবা চৎখ্রে

প্রধান মন্ত্রী শ্রী নরেন্দ্র মোদীনা ঙসি ‘হুনর হাত’ য়েংবা চৎখ্রে। মহাক্না হুনর হাত্তা শরুক য়ারিবা লৈবাক্কী তোঙান তোঙানবা মফমশিংদগী লাকপা মাস্তর আর্তিসানশিং, ক্রাফমেন অমসুং থোংবা থাকপগী এক্সপার্তশিংগী স্তোলশিংদা চৎখি। ইন্দিয়া গেৎ লোনদা অসিগুম্লবা স্তোল ২৫০ হেন্না হাংলি। অমদি শরুক য়ারিবা আর্তিসানশিংগী চাদা ৫০ হেনবদি নুপীশিংনি। প্রধান মন্ত্রীনা হাত্তা শরুক য়ারিবা আর্তিসানশিংগা উনদুনা ৱারী শানখি অমসুং কলচরেল প্রোগ্রামসু য়েংখি। ‘হুনর হাত’না এম্প্লোইমেন্তকী খুদোংচাবশিং ফংহন্নবা সরকারগী ৱাশক অদু উৎলি লোয়ননা মুৎশিল্লক্লবা ভারতকী ইন্দিজিনিয়স ত্রেদিস্নেল লিগেসী য়োকখৎলি অমসুং প্রমোৎ তৌরি। চহী অসিগী হুনর হাতকী থিমদি ‘কৌশল কো কাম’ অসিনি। হৌখিবা চহী অহুমদা হুনর হাতকী থোংদা মাস্তর আর্তিসানশিং, ক্রাফমেন অমসুং থোংবা থাকপগী এক্সপার্ত চাউরাক্না লাখ অহুমদা এম্প্লোইমেন্ত অমসুং এম্প্লোইমেন্তকী খুদোংচাবা ফংহনখ্রে। মসিগী বেনেফিসরীশিং অসিদা মশিং য়াম্লবা নুপী আর্তিসানশিং য়াওরি।
প্রধান মন্ত্রী, শ্রী নরেন্দ্র মোদীনা ব্রিক্স বিজনেস ফোরম ২০২২গী ওপনিং সেরেমোনীদা থমখিবা ৱারোল

এক্সেলেন্সীশিং, ব্রিক্স বিজনেস কম্যুনিতীগী লুচিংবশিং, কুরুমজরি! ব্রিক্স অসি মসিগী ইমর্জিং ইকোনোমীশিংগী কাংলুপ অসিবু মালেমগী চাউখৎ-থৌরাংগী ইঞ্জিন অমা ওইনা ওইরকপা ঙমগনি হায়গী থাজবা অসিগা লোইননা শেমখিবনি। ঙসি মালেম পুম্বনা কোবিদ মতুংগী রিকোভরীদা মীৎয়েং থম্বা মতম অসিদা, ব্রিক্স লৈবাকশিংগী থৌদাং অসি অমুক্কসু হেন্না মরু ওইদুনা অদুমক লৈখিগনি। মরুপশিং, লাইচৎ অসিনা মরম ওইরগা থোরক্লিবা শেনমিৎলোনগী ওইবা সমস্যশিং অসিবু থেংননবগীদমক্তা, ভারত্তা ঐখোয়না “রিফোর্ম, পর্ফোর্ম অমসুং ত্রান্সফোর্ম”গী মন্ত্রা অসি শিজিন্নখি। মসিগী এপ্রোচ অসিগি ফল অসি ইন্দিয়ন ইকোনোমীগী পর্ফোর্মেন্সতগী ময়েক শেংনা ঊবা ফংলে। হন্দক্কী চহি অসিদা, ঐখোয়না চাদা ৭.৫ গ্রোথ লাক্কনি হায়না পানরি, হায়রিবা অসিনা ঐখোয়বু খ্বাইদগী হেন্না য়াংনা চাউখৎলক্লিবা মরু ওইবা ইকোনোমী অমা ওইহল্লে। ফাওগৎলক্লিবা ‘ন্যু ইন্দিয়া’ দা সেক্তর খুদিংমক্তা ত্রান্সফোর্মেতিব ওইবা অহোংবা কয়া থোক্লি। ঙসি ঐহাক্না এসপেক্ত মরিদআ নখোয়গী পুক্নিং চিংশিনবা পাম্লি। অহানবা, ভারতকী হৌজিক্কী করেন্ত ইকোনোমিক রিকোরী অসিগী মরু ওইবা য়ুম্বি অমা ওইরিবা অসি তেক্নোলোজী-লেদ গ্রোথনি। ঐখোয়না সেক্তর খুদিংমক্তা ইনোৱেশনবু সপোর্ত তৌই। ঐখোয়না স্পেস, ব্লু ইকোনোমী, গ্রীন হাইদ্রোজেন, ক্লীন ইনর্জী, দ্রোন, জিয়ো-স্পেসিয়েল দেতাগুম্বা ইনোৱেশন ফ্রেন্দলী ওইবা পোলিসীশিং শেমখি । ঙসিদি, ভারত্তা ইনোৱেশনগীদমক্তা মালেম অসিদা খ্বাইদগী হেন্না ফবা ইকোসীস্তেমশিংগী মনুংদা অমনি, হায়রিবা অসি ভারতকী স্তার্ত-অপশিংগী হেনগৎলক্লিবা মশিং অসিদা উৎলি। ভারতকী ৭০,০০০দগীসু হেনবা স্তার্ত-অপশিং অসিগী মনুংদা য়ুনিকোর্ন ১০০ হেন্না য়াওরি, অমসুং মখোয়গী মশিং অসি লেপ্না হেনগৎলক্লি। অনিশুবদা, লাইচৎ মনুংদা ফাওবা, ভারতনা ইজ ওফ দুইং বিজনেস অসিবু ফগৎহন্নবা থবক কয়া অমা লেপ্তনা হোৎনরি। বিজনেসতা কমপ্লাইন্স বর্দন হন্থনবা রুল লিশিং কয়া অমা ওন্থোকখ্রে। সরকারগী পোলিসীশিং অমসুং প্রোসিজরশিংদা ত্রান্সপরেন্সী অমসুং কন্সিস্তেন্সী লৈহন্নবা থবক অসি য়াম্না চাউবা থাক অমদা পাংথোক্লি। অহুমশুবদাঅমসুং মরিশুবদা, ঙসি ভারত্তা থোক্লিবা দিজিতেল ত্রান্সফোর্মেশনগী মখল অসি মালেমগী থাক্তা অমুক্তা উখিদ্রি। ইন্দিয়ন দিজিতেল ইকোনোমীগী ভেল্যু অসি ২০২৫ ফাওবদা ত্রিলিয়ন দোলর য়ৌরগনি। দিজিতেল সেক্তরগী গ্রোথনা ৱার্কফোর্সতা নুপীশিংনা শরুক য়াবা অসি থৌগৎলি। ঐখোয়গী আই.তি. সেক্তরদাদা থবক তৌরিবা প্রোফেস্নেল মিলিয়ন ৪.৪গী মনুংদা চাউরাক্না ৩৬%দি নুপীনি। তেক্নোলোজী-বেজদ ফাইনান্সিয়েল ইনক্লুজনগী কান্নবা অসি খ্বাইদগী হেন্না ঐখোয়গী খুঙ্গংগী মফমশিংদা লৈবা নুপীশিংদা ফংখি। ব্রিক্স ৱিমেন বিজনেস এলাইন্সনা ভারততা মসিগী ত্রান্সফোররমেতিব ওইবা অহোংবা অসিদা স্তদী তৌবা য়াগনি। অসিগুম্না, ঐখোয়না ইনোভেশন লেদ ইকোনোমিক রিকোভরীগী মতাংদা কান্নগদবা খন্ন-নৈনবা কয়া পাংথোকপা য়াই। ঐহাক্না সজেস্ত তৌরি মদুদি ব্রিক্স বিজনেস ফোরম অসিনা ঐখোয়গী স্তার্তঅপশিংগী মরক্তা চাং নাইনা এক্সচেঞ্জ তৌননবগীদমক্তা প্লেতফোর্ম অমা দেবেলপ তৌবা য়াই। ঐহাক্না থাজৈ মদুদি ঙসিগী ব্রিক্স বিজনেস ফোরমগী খন্ন-নৈনবা অসিনা য়াম্না কান্নগনি। ঐহাক্না নখোয় ময়াম্বু য়াইফ পাউজেল পীরি। থাগৎচরি।